google/wiki40b huggingface dataset:
Nihil obstat

Ang nihil obstat (Latin para sa "walang humahadlang") ay isang deklarasyon nang walang pagtutol sa isang pagkukusà o pagtatalagá.
Bukod pa sa pangkaraniwan nitong diwa, higit na ginagamit ang naturang parirala bilang "pagpapatotoo ng isang sensura ng simbahan na walang nilalaman na makasisira sa pananampalataya o morál ang isang aklat". Sa isang Censor Librorum inaatang ng isang obispo ng Simbahang Katoliko ang pagsusuri ng isang teksto. Hindi nangangahulugang sumasang-ayon ang mga naggagawad ng nihil obstat sa mga nilalaman, opinyon o ipinahayag sa isang teksto; sa halip ito'y pagtitiyak lamang na ang teksto ay "walang nilalaman na taliwas sa pananampalatay at morál."
Ang nihil obstat ay ang unang hakbang sa pagpapalathala ng isang aklat na ipatatangkilik sa Simbahan. Kung ang may-akda ay kasapi ng isang relihiyosong institusyon at ang aklat na tinutukoy ay tungkol sa relihiyon o morál, kinakailangang kumuha rin ng imprimi potest ("maaaring ipalimbag") sa isang superyor mayor. Ang huling pag-apruba ay ipinararaan sa imprimatur ("hayaang mailimbag") ng obispo ng may-akda o ng obispo ng limbagan kung saan ito ipalalathala.
Sigfrido Tinga

Si Sigfrido Tinga ay isang politiko sa Pilipinas.
Love Radio Network

Ang Love Radio Network ay isang Pangunahing pangradyo ng Manila Broadcasting Company sa Pilipinas
Matt Dillon

Si Matt Dillon ay isang kilalang artista sa sining ng Pelikula at Telebisyon.
Bambang ng Balintang

Insidenteng pagpuputok noong 2013

Naganap sa lugar ang nakamamatay na insidenteng pagpuputok na Insidente ng Guang Da Xing No. 28 ng 2008, na kilala rin bilang Insidente sa Bambang ng Balintang. Naganap ito noong Mayo 9, 2013 at sangkot dito ang bangkang pangisda ng Taiwan na Guang Da Xing No. 28 at ang bangkang pampatrolya ng Tanod Baybayin ng Pilipinas (PCG) na Maritime Control Surveillance 3001. Humantong ito sa pagkamatay ng mangingisdang Taiwanese na si Hung Shih-cheng (洪石成) dahil sa pagputok na mula sa bangkang Pilipino. Inirekomenda ng Pambansang Kawanihan ng Pagsisiyasat ang pagsampa ng kasong pagpatay laban sa walong tauhan ng PCG.
Paglilitis

Sa batas, ang paglilitis(sa Ingles ay trial) ay nangyayari kung ang mga partido sa isang alitan ay naghaharap upang magpresenta ng mga impormasyon sa anyo ng ebidensiya sa isang tribunal na isang pormal na lugar na may kapangyarihan upang pakinggan at ayusin ang mga pag-aangkin o alitan. Ang isang uri ng tribunal ang korte. Ang tribunal na maaaring mangyari sa harap ng isang hukom(judge), jury o ibang itinakdang tagalitis ay naglalayon na makamit ang isang resolusyon sa isang alitan. Kung ang paglilitis ay isinasagawa sa harap ng grupo ng mga hurado(jury) na miyembro ng komunidad, ito ay tinatawag na jury trial. Kung ang paglilitis ay inasagawa sa harap ng hukom lamang, ito ay tinatawag na bench trial.

Paglilitis kriminal

Ang isang paglilitis kriminal(criminal trial) ay nilikha upang ayusin ang mga akusasyon na karaniwan ay ng gobyerno laban sa isang taong inakusahan ng krimen. Sa mga karaniwang sistema ng batas, ang karamihan sa mga kriminal na nasasakdal(defendant) ay may karapatan na magkaroon ng paglilitis sa harap ng isang hurado(jury). Dahil sa ang estado ay nagtatangkang gamitin ang kapangyarihan nito upang alisin sa akusado ang buhay, kalayaan at pag-aari, ang mga karapatan ng isang akusado na ibinibigay sa mga kriminal na nasasakdal ay tipikal na malawak. Ang mga patakan ng pamamaraang kriminal ay nagbibigay ng mga patakaran sa mga paglilitis kriminal.

Paglilitis sibil

Ang isang paglilitis sibil(civil trial) ay sa pangkalahatan isinasagawa upang ayusin ang mga demanda(lawsuit) o mga pag-aanking sibil na hindi kriminal na alitan. Sa ibang mga bansa, ang gobyenro ay maaaring parehong magdemanda(sue) at idemanda sa isang kakayahang sibil. Ang mga patakaran ng pamamaraang sibil ay nagbibigay ng mga patakaran para sa mga paglilitis sibil.
JC Buendia

Si JC Buendia ay isang artista sa Pilipinas.
Lokal Brown

Ang Lokal Brown ay isang Pilipinong bandang pangkat na nabuo noong 1988. Binuo ito ng Pilipinong musikerong si Ed Formoso. Naging kasapi ng bandang ito sina Pendong Aban, Lolita Carbon, Cesar "Saro" Bañares ng bandang Asin, Chicoy Pura, Binky Lampano, at iba pa. Naglabas sila ng isang album noong 1989, at kabilang sa kanilang awitin ang kantang pinamagatang This is Not Amerika ("Hindi ito ang Amerika", tumutukoy sa Estados Unidos).
Adenoma

Ang adenoma ay isang tumor na binubuo ng mga lamuymoy o tisyung kahawig na mga glandulang nagkakatas (katulad ng mga glandulang pangsuso at ng thyroid) kung saan ito lumilitaw. Mabagal ang paglaki ng ganitong mga bukol. Hindi na umuulit ang ganitong mga pamamaga kapag natanggal.
Ehiptolohiya

Ang Ehiptolohiya ang pag-aaral ng kasaysayan, wika, panitikan, relihiyon, at sining ng Sinaunang Ehipto mula ikalimang milenyo BCE hanggang sa wakas ng pagsasanay ng mga kasanayang relihiyoso nito noong ika-apat na siglo KP. Ang nagsasanay ng disiplinang ito ay tinatawag na Ehiptologo. Sa Europa, partiklular sa Kontinente, ang Ehiptolohiya ay pangunahing itinuturing na isang displinang pilolohikal samantalang sa Hilagang Amerika ay itinuturing na sangay ng arkeolohiya.
Corymbus

Si Corymbus (Κόρυμβος) ay isang rustikong diyos ng mitolohiyang Griyego. Siya ang diyos ng bunga ng hedera (Ingles: ivy), isang halamang baging.
San Anselmo, California

Ang San Anselmo ay isang lungsod sa California, Estados Unidos.
Fu Xiao Yun

Si Fu Xiao Yun ay isang artista sa Taiwan.
Peter Boyle

Si Peter Boyle ay isang kilalang artista sa sining ng Pelikula at Telebisyon.
Espanyol ng Espanya

Ang Espanyol ng Espanya (Español de España), na kilala rin bilang Espanyol Peninsular (español peninsular), Espanyol Iberiko (español ibérico) o Espanyol Europeo (español europeo), ay isa sa mga uring pang-wikain ng Wikang Espanyol na ginagamit sa Tangway Iberiko, taliwas sa Espanyol na ginagamit sa Amerika Latina at mga kapuluan ng Kanarya. Ang kaugnay na katagang Espanyol Kastelyano (español castellano) ay kadalasang pantukoy sa pormal na kaurian ng Espanyol na ginagamit sa Espanya.
Sa ponolohiya, ang kapansin-pansing nagtatanging elemento ng Espanyol Peninsular, maliban sa mga nasa bandang timog ng Espanya, ay ang pagpapanatili ng kaibahan sa pagitan ng mga ponemang /s/ (na kinakatawan ng titik ⟨s⟩) at /θ/ (na kinakatawan ng mga titik ⟨z⟩, o ⟨c⟩ bago ang ⟨e / i⟩). Kadalasan itong tinatawag na distinción (kaibahan) sa Espanyol, habang tinatawag namang seseo ang merger na parehong ponema. Habang ang Espanyol sa Amerika Latina at sa ibang mga bahagi ng katimugan ng Espanya, ang mga titik ⟨z⟩, ⟨c⟩ bago ang ⟨e / i⟩, at ⟨s⟩, ay kadalasang binibigkas nang halos katulad sa Ingles o Tagalog na /s/, ang mga wikaing peninsular na may distinción, ang mga titik ⟨z⟩, at ⟨c⟩ bago ang ⟨e / i⟩, ay malinawang binibigkas na [θ], halos katumbas ng unang dalawang katinig sa Ingles na think. Ganoon pa man, marami sa mga wikaing Andalus at sa Espanyol sa mga Kapuluang Kanarya ang mga hindi gumagamit ng distinción bilang pangkalahatang tuntunin, ngunit sa halip ay gumagamit ng ceceo o seseo.
Sa agham-anyo (morpolohiya), ang pinaka-kapansin-pansing nagbibigay-kaibahang tampok sa Espanyol Peninsular ay ang paggamit ng panghalip na vosotros (kasama ang pahilig na anyo nitong os) pati ang mga kaayong anyong pandiwa nito para sa ikalawang katauhang pangmaramihang pamilyar.

Bilinggwismo

Sa Espanya, iba't ibang mga wika ang mga ginagamit. Ang castellano o español, opisyal na wika sa kabuuan ng bansa, ang nangingibabaw na inang wika sa halos lahat ng mga nagsasariling komunidad (comunidad autónoma) ng Espanya. Anim sa labimpitong nagsasariling komunidad ng Espanya ay mayroon, kasama ng Kastelyano (Kastila), na iba pang mga wikang opisyal din.
Temecula

Ang Temecula ay isang lungsod sa California, Estados Unidos.
Bing Pementel

Si Bing Pementel ay isang artista sa Pilipinas.
Unibersidad ng Freiburg

Ang Unibersidad ng Freiburg (kolokyal na Aleman: Uni Freiburg, opisyal na Albert-Ludwigs-Universität Freiburg
; Ingles: University of Freiburg), ay isang pampublikong unibersidad sa pananaliksik na matatagpuan sa Freiburg im Breisgau, Baden-Württemberg, Alemanya. Ang unibersidad ay itinatag noong 1457 ng dinastiyang Habsburg bilang ang pangalawang unibersidad sa teritoryong Austrian-Habsburg pagkatapos ng Unibersidad ng Vienna. Ngayon, ang Freiburg ay kinikilala bilang ang ikalimang pinakamatandang unibersidad sa Alemanya, na may mahabang tradisyon ng pagtuturo sa humanidades, agham panlipunan at natural na agham. Ang unibersidad ay binubuo ng 11 fakultad at nang-aakit ng mga mag-aaral mula sa buong Alemanya pati na rin sa higit 120 iba pang bansa. Ang mga banyagang mag-aaral ay bumubuo sa 16% ng kabuuang mga mag-aaral.
Ang Unibersidad ng Freiburg ay may kaugnayan sa mga personalidad gaya nina Martin Heidegger, Hannah Arendt, Rudolf Carnap, David Daube, Johann Eck, Hans-Georg Gadamer, Friedrich Hayek, Edmund Husserl, Friedrich Meinecke, Max Weber, Paul Uhlenhuth at Ernst Zermelo. Merong 19 Nobel laureates na konektado ng unibersidad at 15 akademiko ay pinarangalan ng pinakamataas na premyo sa pananaliksik ng bansa, ang Gottfried Wilhelm Leibniz Prize, habang nagtatrabaho sa unibersidad.
Johnny Reyes

Si Johnny Reyes ay isang artista sa Pilipinas.
Ajman

Ang Ajmān o Ujman (Arabic: عجمان Transliterasyon: ’ajmān), ay isa sa pitong emirate o pangunahing lalawigan na bumubuo sa United Arab Emirates (UAE). Dahilan sa sukat na 260 kilometrong parisukat (260 km²), lumalabas na ito ang pinakamaliit na emirate pagdating sa sukat. Ang kapitolyo nito ay matatagpuan sa Ajmān, na napaliligiran sa hilaga, timog at silangan ng Sharjah. Matatagpuan sa kahabaan ng Persian Gulf, nasa ilalim din ng pamamahala ng Ajman ang Masfut at Manama, dalawang maliit na enclave na pawang mga lupang pang-agrikultura. Humigit-kumulang 95% ng populasyon ay nakatira sa lungsod ng Ajman. Noong taong 1980, mayroon lamang 36,100 na bilang ng tao ang nakatira dito, ngunit patuloy na tumataas ang bilang taon-taon dahil sa tuloy-tuloy na pagdating at pagdami ng tao sa mga karatig na emirate tulad ng Dubai, Sharjah at iba pang karatig-bansa. Ang Ajman ay pinamumunuan ni Sheikh Humaid bin Rashid Al Nuaimi mula sa tribo ng Al Nuaimi.

Talasanggunian

1. Ajman (City and Emirate) - TEN Guide (UAE)
The Ume Tree in the Midst of the Snow

Ang The Ume Tree in the Midst of the Snow ay isang palabas sa telebisyon sa Timog Korea.
Martin Sheen

Si Martin Sheen ay isang kilalang artista sa sining ng Pelikula at Telebisyon.
Pamantasang Yonsei

Ang Pamantasang Yonsei (Ingles: Yonsei University, Koreano: 연세대학교 (延世大學校) [jʌn.seː]) ay isang pribadong unibersidad sa pananaliksik sa Seoul, Timog Korea. Ito ay sa tatlong "SKY Universities" ng Korean, na kinokonsidera na ang pinakaprestihiyoso sa bansa. Ang Yonsei ay itinatag noong 1885 at ang pinakamatandang institusyon sa Timog Korea na nagawaran ng istatus ng "unibersidad".
Ang katawan ng mag-aaral ay binubuo ng humigit kumulang 27,000 undergraduate na mag-aaral, 12,000 mag-aaral sa antas-gradwado, 4,500 na mga miyembro ng kaguruan, 7,000 kawani, at 260,000 nagtapos. Ang Yonsei ay nagpapatakbo ng pangunahing kampus sa Seoul. at may malawak na mga programa sa instruksyong Koreano at Ingles.
Gay, Russia

Ang Lungsod ng Gay ay isang lungsod sa dibisyon ng Orenburg Oblast sa bansang Rusya.
Pakistan Standard Time

Ang Pakistan Standard Time (PKT) (Urdu: پاكِستان كا مِعيارى وقت, literal sa Tagalog: Pamantayang Oras sa Pakistan‎), ay ang sona ng oras sa Pakistan. Limang oras ito nangunguna sa GMT/UTC (UTC+05:00). Hindi na inoobserbahan ang daylight saving time sa Pakistan.

Kasaysayan

Ang kasalukuyang oras ng Pakistan (PKT) ay naging epektibo sa hatinggabi sa gitna ng Abril 30 at Mayo 1, 1954. Bago dito, pareho lang ang PKT sa lokal na oras ng Calcutta (Indian standard time or IST) na pinamayaning-Briton, na ginamit simula Enero 1, 1906, at ginamit rin ng Sri Lanka (dating Ceylon) hanggang sa pagiging malaya ng Pakistan noong Agosto 14, 1947. Ang Pakistan Standard Time ay kinuha sa bayan na "Masroor" ni Tehsil Shakargarh at Distrito ng Narowal.
Yen ng Hapon

Ang Yen (simbolo: ¥; kodigong bangko: JPY) ay ang opisyal na pananalapi ng Japan. Ito ang itinuturing na pangatlo sa listahan ng pinakaginagamit na salapi sa pandaigdigang pamilihan. Sumunod lamang sa Dolyar at Euro.
Chamma Chamma

Ang "Chamma Chamma" ay siang awiting Indiyano na ginawa ni Anu Malik, sa liriko ni Sameer, at inawit nina Anu Malik, Sapna Awasthi Singh, mula sa pelikulang China Gate ng 1998 na pinagbibidahan nina Samir Soni, Om Puri, Amrish Puri, Naseeruddin Shah, Danny Denzongpa, Mamta Kulkarni, Gaurav Purohit, Kulbhushan Kharbanda, Paresh Rawal, Tinu Anand.
Kalihim ng Estado ng Estados Unidos

Tungkulin

Karamihan sa mga hindi orihinal na tungkuling lokal ng Kagawaran ng Estado ay inilipat na sa ibang ahensiya. Kasama sa mga natitira na lamang ang pagtatabi at paggamit ng Dakilang Selyo ng Estados Unidos, pagtupad sa mga tungkuling protokolo para sa Puting Tahanan (White House), pagbalangkas ng mga proklamasyon, at pagsagot sa mga katanungan. Alinsunod sa Saligang Batas ng Estados Unidos, gagampanan ng Kalihim ang mga tungkulin ayun sa utos ng Pangulo. Kasama na rito ang pakikipag-usap sa mga kinatawan ng ibang bansa at ang pagmamando sa mga embahada at embahador ng E.U. sa ibang bansa. Ang Kalihim rin ang gumaganap na pangunahing tagapayo ng Pangulo sa pagpili panlabas na polisiya ng E.U., at nitong mga nakaraang dekada, ay naging responsable sa pangkalahatang pamamahala, koordinasyon, at pangangasiwa ng mga gawaing interdepartamental ng pamahalaaan ng Estados Unidos sa ibayong dagat, maliban sa ilang mga gawaing pang-militar.
Bilang pinakamtaas na opisyal ng gabinete, ang Kalihim ng Estado ang ikaapat sa hanay na papalit sa pagka-Pangulo, kasunod ng Pangalawang Pangulo, Ispiker ng Kapulungan ng mga Kinatawan, at Pangulong pro tempore ng Senado. (Tingnan ang United States presidential line of succession.)
Isinasaad sa Batas Pederal (3 U.S.C. § 20) na ang pagbibitiw sa tungkulin ng pangulo ay kailangang gawin sa pamamagitan ng pagsulat ng tanggapan ng Pangulo sa tanggapan ng Kalihim ng Estado. Minsan na itong itong nangyari nang nagbitiw si Pangulong Richard Nixon noong 9 Agosto 1974 sa pamamagitan ng sulat sa Kalihim ng Estado Henry Kissinger.
Kapag mayroong pagkakabakante sa tanggapan ng Kalihim ng Estado, ito ay pinamumunuan ng kahit sinong kasapi ng gabinete, katulad ng nangyayari sa mga nakaraang panahon, pinamumunuan ito ng opisyal na subaltern ng Kagawara ng Estado hanggang sa magtalaga na ang Pangulo at maaprubahan nang Senado ng Estados Unidos ang isang Kalihim ng Estado.
Suam

Ang suam o sinuam ay isang putaheng Pilipino na may impluwensiya ng mga Tsino, kung saan ginigisa ang isda, karne o itlog sa bawang, luya, kumukulong tubig, at katas ng bigas.
676 Melitta

Link titleAng 676 Melitta ay isang planetang hindi pangunahin.
Bisaya Magasin

Kasaysayan

Inilusad ni Ramon Roces ang Bisaya Magasin sa kahilingan ni Sebwanong makatang si Vicente Padriga, na siya rin naging unang patnugot ng babasahin. Lumitaw ang unang kopya nito noong Agosto 15, 1930, bilang bahagi ng mga magasing nilalathala ng Liwayway Publishing, Inc.
Noong Digmaang Pandaigdig II, huminto ang Bisaya Magasin sa paglilimbag; muli itong binuhay noong Agosto 14, 1946. Mayroon itong unang sirkulasyon na umaabot sa 5,000, na tumaas sa mga bilang na 60,000 noong mga dekada ng 1960.
Noong Hunyo 1948, nagpanimula ng isang kapatid na buwanang babasahin ang Bisaya Magasin na tinawag na Saloma, isang pamplet na pampanitikan na nagdadala ng isang kumpletong kathambuhay bawat labas. Tumagal ang paglalathala ng Saloma hanggang sa mga huling panahon ng mga dekada ng 1950, na may sirkulasyong umaabot sa 8,000 hanggang 22,000.
Pambansang Pamantasang Chiao Tung

Ang Pambansang Pamantasang Chiao Tung (Ingles: National Chiao Tung University, NCTU) ay isa sa mga nangungunang pampublikong unibersidad sa pananaliksik sa Taiwan na matatagpuan sa lungsod ng Hsinchu. Ang NCTU ay itinatag sa Xujiahui, Shanghai bilang Pampublikong Paaralang Nanyang (Ingles: Nanyang Public School, 南洋公學) ni Sheng Xuanhuai noong 1896. Pagkatapos ng Digmaang Sibil ng mga Tsino, ang NCTU ay muling itinatag sa Hsinchu sa pamamagitan ng mga dating guro at estudyante ng Pamantasang Chiao Tung sa Shanghai noong 1958. Ang Unibersidad ay itinuturing na isa sa mga selektibong mga paaralan sa Taiwan. Humigit-kumulang sa 65% ng mga CEO sa mga kumpanyang high-tech sa Hsinchu Science Park ay mula sa NCTU. Mula 2006 hanggang 2010, merong 336 patente ang iginawad, at ang paglilipat ng teknolohiya ay nagkakahalaga ng higit sa US$13 milyon, na siyang nangunguna sa anumang unibersidad sa Taiwan.
Carlos Rotzinger

Si Carlos Rotzinger ay isang artista sa Mehiko.
Wikang Klingon

Ang wikang Klingon o tlhIngan Hol sa wikang pang-Klingon ay isang kathang-isip na lengguwahe na sinasambit ng mga katauhang Klingon sa mga kathang-isip na kuwentong pang-agham ng Star Trek. Nilikha ito ni Marc Okrand. Tinagurian din itong Klingonese nang bigkas na /klɪŋɒˈniz/ (o kung itagalog ay Klingones nang bigkas na /klɪŋoˈnɛs/). Iba ito sa wikang Klingonaase na dinebelop ni John M. Ford. Sinasabi ng mga dalubhasa sa kathang-isip na mundo ng Star Trek na may iba pang mga diyalekto ang mga karakter na Klingon. Ang sulat ng Klingon ay pIqaD kung tawagin.
Calapandayan

Ang Barangay Calapandayan isang barangay mula sa bayan ng Subic sa lalawigan ng Zambales, Pilipinas.
Kalendaryo

Ang kalendaryo o talaarawan ay isang sistema ng pagpapangalan ng mga panahon sa oras, partikular mga araw. Kilala ang mga pangalang ito bilang petsa ng kalendaryo. Maaaring nakabase ang mga petsa sa nakilalang paggalaw ng mga astronomikal na mga bagay. Isang pisikal na kagamitan din (kadalasan papel) ang isang kalendaryo na naisasalarawan ang sistema (halimbawa, isang kalendaryong pang-mesa) — ito ang pinakakaraniwang gamit ng salita.
Sa isang banda, ginagamit din ang kalendaryo upang itukoy ang talaan ng isang partikular na mga kumpol ng mga tinakdang pangyayari (halimbawa, kalendaryo ng korte).
Gloria Stuart

Si Gloria Stuart ay isang kilalang artista sa sining ng Pelikula at Telebisyon.
516 Amherstia

Ang 516 Amherstia ay isang planetang hindi pangunahin.
Etsuko Kozakura

Si Etsuko Kozakura ay isang mang-aawit mula sa bansang Hapon.
Kuno Becker

Si Kuno Becker ay isang artista sa Mehiko.
Kawad

Ang kawad ay isang silindrong hibla ng bakal na ginagamit bilang pang dala ng mga mekanikal na karga o kuryente at mga senyales pang telekomunikasyon. Ito ay binubuo ng bakal na isinuot sa isang drawplate. Ang kawad ay may iba ibang pamantayan ng sukat. Ang kawad din ay kadalasang binubuo ng kumpol ng mga hibla ng bakal na mas tamang tinatawag na isang lubid ng kawad sa industriya ng mekaniko o kurdon sa industriya ng kuryente.
Ang kawad ay pwedeng buo, hibla-hibla, o nakatirintas. Bagaman ito ay kadalasang pabilog pag hinati sa 90 na anggulo, ang kawad din ay pwedeng gawing kuwadrado, hugis na may anim na kanto, silsil na kuwadrado, o ibang mga hugis kapag hinati ito sa 90 na anggulo, ito ay marahil ginagamit pandekorasyon, o para sa teknikal na layunin tulad ng pagiging mabisa nito sa mga tunog na lumalabas sa mga ispiker. Isa pang halimbawa dito ay ang disenyong may mga kanto na nakapabilog na gawa naman sa namumukod tangi na silsil ng kawad.
Ang kawad ay pwedeng mapaliit sa ninanais na diyametro at katangian sa pamamagitan ng paulit-ulit na proseso ng pagpapaliit dito o paghulma nito sa mga drawplates. Matapos ang mga prosesong ito ng pagpapaliit sa kawad, ang kawad ay maaring initin at hayaang lumamig ng dahan-dahan para mas mapaliit pa o kung ito man ay yari na, ito’y maaaring initin at palamigin nang dahan-dahan para mapalawak ang kapasidad nitong malipat sa hugis na napakanipis, para mapataas ang kapasidad nitong magdala ng kuryente.
Aklat ng Levitico

Komposisyon

Karamihan ng mga skolar ng Bibliya ay umaayon na ang Pentateuch ay tumanggap ng huling anyo nito sa panahong Persian(538-332 BCE). Gayunpaman, ang mga skolar ay umaayon na ang Levitico ay may mahabang panahon ng paglago at nagkaroon ng maraming mga karagdagan at pagbabago(editing) bago umabot sa huling anyong ito. Ang kabuuang aklat ng Leviticos ay malamang nilikha sa panitikang pinagkunang Pang-saserdote(priestly source). Nakikita ng karamihan ng mga skolar ang kabanata 1-15(kodigong pang-saserdote) at kabanata 17-26(kodigo ng kabanalan) bilang akda ng dalawang magkaugnay na mga eskwela. Gayunpaman, bagaman ang materyal ng kabanalan ay gumagamit ng parehong mga terminong teknikal tulad ng sa kodigong pang-saserdote, pinalawig nito ang mga kahulugan nito mula sa purong ritwal tungo sa teolohikal at moral na nagbabago sa ritwal ng kodigong pang-saserdote tungo sa modelo para sa relasyon ng Israel sa diyos. Kung paanong ang tabernakulo ay ginawang banal ng presensiya ng panginoon at naihiwalay mula sa karumihan, siya ay tatahanan sa Israel kapag ang Israel ay nadalisay(ginawang banal) at naihiwalay mula sa ibang mga tao. Ang mga instruksiyong ritwal sa kodigong pang-saserdote ay maliwanag na lumago mula sa mga saserdote na nagbibigay ng instruksiyon at sumasagot ng mga tanong tungkol sa mga bagay pang-ritwal. Ang kodigong kabanalan(o H) ay dating itinuring na isang hiwalay na dokumental at kalaunang isinama sa Leviticos. Gayunpaman, tila mas mabuting isipin ang mga may akda ng kodigong kabanalan bilang mga editor na gumawa sa mga kodigong pang-saserdote at aktuwal na lumikha ng Levitico na umiiral sa kasalukuyan.
Punong Bodhi

Ang punong Bodhi na kilala bilang Bo (mula sa Sinhalese Bo) ay isang malaki at napakatandang punong Sagradong Igos (Ficus religiosa) na nasa Bodh Gaya (mga 100 km (62 mi) mula sa Patna sa estado ng India ng Bihar) na sa ilalim nito ay si Gautama Buddha ay sinasabing nagkamit ng kaliwanagan o Bodhi. Sa ikonograpiyang relihiyoso, ang punong Bodhi ay makikilala sa mga dahon nitong hugis puso na karaniwang prominenteng pinapakita. Ang terminong Bodhi ay malawakan ring nilalapat sa kasalukuyang mga umiiral na puno partikular na ang Sagradong Igos na lumalago sa Templong Mahabodhi sa Bodh Gaya na isang direktang supling na itinanim noong 288 BCE mula sa orihinal na specimen. Ang punong ito ay kadalasang destinasyon para sa mga peregrino na pinakamahalaga sa mga apat na pangunahing mga lugar ng Budistang peregrinasyon. Ang ibang mga banal na punong Bodhi na may malaking kahalagahan sa kasaysayan ng Budismo ang punong Anandabodhi sa Sravasti at ang punong Bodhi sa Anuradhapura, Sri Lanka. Ang pareho ay pinaniniwalaang pinarami mula sa orhinal na punong Bodhi.
Carolands

Ang Carolands Chateau ay isang 46,050-square-foot (4,278 m); 4.5 palapag, 98 room mansion sa 5.83 acres (2.36 ha) sa Hillsborough, California. Ang isang halimbawa ng Amerikanong Renasimiyento at disenyo Beaux Arts, ang gusali ay isang California Historical Landmark at ito ay nakalista sa National Register of Historic Places.
Maria Ozawa

1986–2002: Mga unang taon ng buhay

Ipinanganak si Ozawa sa Hokkaido, Hapon. Haponesa ang kanyang ina habang Pranses-Kanadiyano ang kanyang ama  Nagtapos siya sa Christian Academy in Japan, at iginiit na mas may kakayahan siyang magbasa at magsulat sa Ingles kaysa sa Hapones.
Candace Flynn

Talambuhay

Si Candace ay 15 taong gulang at panganay sa magkakapatid sa tahanan ng Flynn-Fletcher. Ipinanganak siya noong ika-11 ng Hulyo, 1993 sa inang si Linda Flynn at sa di-kilalang ama. Nang siya'y bata pa, mahilig siyang maglaro ng manikang bibe na kung tawagin ay Ducky Momo. Nag-aaral pa lang si Candace sa elementarya nang isilang ng kaniyang ina ang kanyang nakababatang kapatid na si Phineas. Meron silang alagang platypus na ang hindi nila alam ay isang secret agent si Perry the Platypus. Ang kanyang matalik na kaibigan ay si Stacy Hirano.
Noong si Candace ay nag-aaral sa mataas na paaralan, napaibig siya sa binatang si Jeremy Johnson na kinalaunan ay naging magkasintahan na sila.

Papel sa Phineas and Ferb

Dahil sa mga imbensyong ginagawa nina Phineas at Ferb araw-araw, layunin ni Candace na isumbong ang magkakapatid sa kanilang ina. Subalit, bago pa man umuuwi ang kanilang ina, bigla na lang naglalaho ang mga imbensyong ginawa ng kanyang mga kapatid. Sa tuwing dumarating ang kanilang ina, bagama't naisumbong na ni Candace kay Linda, hindi ito naniniwala kay Candace na nag-imbento ng mga bagay sina Phineas at Ferb.